Дагъистаналъул халкъияб маданият ва мац1 кодо гьабиялъул къо.

**Къед гьоркьохъеб школалъул муг1алим: :**

**Исрапилова Загьрабика Раджабовна**

**2017\ 2018 сон**

**Мероприятиялъул план.**

1. **Гьалбал къабул гьари**
2. **Рагьараб дарс «Маргьабазул улкаялде сапар» муг1алим Нурмух1амадова Пат1имат**
3. **Инсценировка «Муг1рузул Г1али»**
4. **Кеч1 рик1к1ин М. Шамхалов «Нуж кир г1едег1арал» 2 классалъул ц1алдохъан Лабазанова Фатима**
5. **Кьурди «Лезгика»**
6. **Сценка : умумузул г1адат «Бах1арай ячин»**
7. **Выствка «Умумузул бечелъи»**

**Мероприятиялъун ин.**

**Ведущая:**

**- Рорч1ами, хириял гьалбал! Лъик1 щварал, х1урматиял муг1алимзаби.**

**Жакъа нилъ гьаб къоялъ данде гьарун руго рахьдал мац1алдехун бугеб рокьиялъ, гьеб ц1унизе бугеб шавкъалъ ва гъираялъ.**

**Жакъасеб байрамалъул аслияб мурад буго нилъеда бич1ч1и мац1алдехунги г1адатаздеги бугеб бербалагьи, маг1арулал цоцазда лъай, нилъ гъунки.**

**Гьадин нилъеда к1очараб нилъер умумузул маданият, мац1 рук1а- рахъин рак1алде щвезе , нуж г1енеккизе бокьилаан Жабраг1ил Х1асановасул «Т1аде рахъа, умумул» абураб кеч1алъухъ.**

**Балагье видеороликалда (кеч1 ц1алулаго видеофильм бихьизабила)**

**Хириял, гьалбал!**

**Нижеца нужей х1адурун буго гьит1инабго инсценировка «Муг1рузул Г1али» (лъималазул церерахъи)**

**- Нижер 2 абилеб классалъул гьит1ич Лабазанова Фатимаца х1адурун буго нужей кеч1.**

**Кеч1 рик1к1ин (М.Шамхалов «Нуж кир г1едег1арал»)**

**- Х1урматиял, гьалбал, къабул гьаре нижер кьурдухъаби**

**(кьурди «Лезгинка»)**

**- Гьаб данделъиялда лъималазда маг1арулазул г1адатал ва рук1- рахъин бихьизаби буго нижер мурад.**

**Нилъер умумузул г1езег1ан г1адатал рук1ана. Гьезул цояблъун ккола бах1арай ячин. Гьанже нилъеда гьеб к1очон буго, банкетный залазда бертаби т1орит1улелги рук1ун.**

**Нижер росдалги бук1ана гьадинаб г1адат….**

**Г1адаталда рекъон , бах1арай ячине рит1улаан бах1арасул бищун къимат бугел г1адамал. Бах1арайги ячун унаго бах1аралъул гьудулзаби ва г1агарал руччаби рук1унаан бах1аралъул къайиги баччун рач1унел, мугъзада бан цоял, кодоб ккун цоял, цоялъухъ бах1аралъул т1ут1 бук1унаан.**

**Бах1арасул азбаралъубе гали т1амурабго, гьелде ва цадахъ ругезде т1аде конфетал ва г1исинаб г1арац балаан. Хадуб ц1ияб т1анса х1ат1ида гъоркьги реххун, рокъое ячунаан. Бах1арай столалда нахъа г1одой ч1едал, пардав борхизе бах1арасул эбел ялъуни яц яч1унаан, к1алдиб гьоц1оги лъун, гьара- рахьи гьабулаан «Гьаб гьоц1ог1ан гьуинлъаги нужер г1умруйилан».**

**Якьадалъ нусалъе босараб хъалым (рет1ел) балаан столалда т1асан бараб кварида. Цакъго цебег1ан гьеб т1илида бан, киназдаго бихьизабулаан. Бах1арав бертадул зух1маталда вук1унаан. Бертадул столалда нахъа гьев г1одов ч1олароан, гьеб ничаб х1алт1илъун рик1к1унаан.**

**(слайдал рихьизарила)**

**Мини- сценка «Бах1арай ячин»**

**Бах1аралъул рокъосан ах1улеб раг1ула:**

**- Вай , нижер бах1арай, нижер бах1арай,**

**Нодо маргъалулай, гъал меседилай.**

**Бах1арасул рокъосан ах1улеб раг1ула:**

**- Вай , нижер бах1арав, нижер бах1арав,**

**Билил гъансинибе гъурараб чакар г1адав.**

**(Рач1унел рихьула бах1арайги бах1аралъул г1адамалги).**

**Рик1к1уна гьал раг1аби:**

**-Огь, нижер бах1арай, нижер бах1арай,**

**Сирванталда жаний хрусталь г1адинай.**

**Огь, нижер бах1арай, нижер бах1арай,**

**Вазаялда жаний гьоц1о г1адинай.**

**Бах1арасул эбелалъ ах1ила:**

**- Яч1иней раг1ула нижер бах1арай,**

**Меседил квераца кавуги рагьун.**

**Бах1аралъул агьлу бач1инеб буго,**

**Баг1ар чиниялъул чол гьокоги ц1ун.**

**Бах1аралъул гьудулалъ абила:**

**-Бах1аралъул эбел, салам г1алайкум,**

**Бах1арайги ячун гьале рач1ун ниж.**

**Г1арцул чайникалъуб чакарги гъурун,**

**Чинидул сурк1бухъе гьоц1оги бец1ц1ун.**

**(бах1аралда т1ад конфетал ва г1исинаб г1арац бала)**

**Бах1арасул эбелалъ абила:**

**-Ва г1алайкум салам, рач1ая цере**

**Нижер бах1арайгун х1урулг1ин г1адай.**

**(х1ат1ида гъоркь т1анса рехун, жаний ячула)**

**Пардав борхи**

**Къач1араб столалда нахъа г1одор ч1ун рихьула бах1арайги гьелъул г1агарлъиги. Яч1ун якьадалъ гьара- рахьи гьабун нусалъул к1алдиб гьоц1о лъола.**

**Бах1арасул эбел:**

**-Нижер г1амалалда г1амал рекъани ,**

**Нуцал Баху г1адин г1одой ч1ун тела.**

**Нижер г1амалалда г1амал теч1они ,**

**Цадахъ къайи босун рокъой йит1ила.**

**(Бах1аралъе босараб рет1ел т1илида бан, киназдаго бихьизабила)**

**Бах1арасул яцалъ абила:**

**-Нижер бах1арасул эмен ч1ахъаги**

**Васасе рук1ине к1алг1аби рарав.**

**Нижер бах1аралъул эбел ч1ахъаги**

**К1алг1аби къач1азе къайи босарай.**